Održivi razvoj
Održivi razvoj je organizacioni princip za postizanje ciljeva ljudskog razvoja uz istovremeno održavanje sposobnosti prirodnih sistema da obezbjede prirodne resurse i usluge ekosistema od kojih zavise privreda i društvo. Željeni rezultat je stanje društva u kojem se životni uslovi i resursi koriste kako bi se nastavilo zadovoljavati ljudske potrebe bez narušavanja integriteta i stabilnosti prirodnog sistema. Održivi razvoj se može definirati kao razvoj koji zadovoljava potrebe sadašnjosti bez ugrožavanja sposobnosti budućih generacija da zadovolje svoje potrebe. Iako je moderni koncept održivog razvoja izveden uglavnom iz Brundtlandovog izvještaja iz 1987. godine, on je također ukorijenjen u ranijim idejama o održivom upravljanju šumama i ekološkim brigama 20. stoljeća. Kako se koncept održivog razvoja razvijao, više je pomjerao fokus na ekonomski razvoj, društveni razvoj i zaštitu okoliša za nadolazeće generacije. Ciljevi održivog razvoja na nivou Ujedinjenih nacija (2015-2030) bave se globalnim izazovima, uključujući siromaštvo, nejednakost, klimatske promjene, degradaciju životne sredine, mir i pravdu.